Lavinamasis žaidimas

„Žodžių dėlionės“

Metodinė priemonė skirta pradinių klasių ir specialiųjų poreikių turintiems mokiniams

Parengė Nomeda Kopcikienė

(vardas, pavardė)

Birštono gimnazija

(mokyklos pavadinimas)

Specialioji pedagogė ir logopedė

(pareigos)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

* Užkirsti kelią mokymosi skaityti sunkumams, žaidžiant lavinamuosius žaidimus, išlaikant teigiamus santykius, pabrėžiant vaikų laimėjimus ir pasiekimus.

Uždaviniai:

* Ugdysis gebėjimą sukaupti dėmesį, koncentraciją;
* Lavins pastabumą, mąstymą;
* Lavins smulkiąją motoriką;
* Lavins regimąjį suvokimą, orientaciją erdvėje;
* Pavadindamas paveikslėlius plės žodyną;
* Susipažins su naujais garsais, išmoks juos išskirti, nustatyti jų vietą žodyje;
* Pratinsis garsą sieti su jo ženklu – raide, įsidėmės jos formą, gebės ją pamatyti ir atpažinti tarp kitų raidžių;
* Ramiai, be įtampos, be nesėkmių dirbdamas - žaisdamas, norės išmokti skaityti.

Priemonę sudaro: 13 paveikslėlių, 13 analogiškų sukarpytų paveikslėlių – žodžių, rašiklis, šluostė, segtukai su lietuvių kalbos abėcėlės raidėmis.

Priemonės panaudojimo būdai

Samprotaudamas mokinys iš sukarpyto paveikslėlio dalių sudeda paveikslėlį (jei savarankiškai nepavyksta, gali pažiūrėti į tokį patį nesukarpytą paveikslėlį), įvardina jo pavadinimą, sieja pavadinimą su spausdintinėmis raidėmis užrašytu žodžiu; analizuoja žodį garsais, pratinasi garsą sieti su jo ženklu – raide, įsidėmėti jos formą. Mokinys gali markeriu apvedžioti raides ar pats jas parašyti, arba prisegti segtukus su žodį sudarančiomis raidėmis.